5 причини да не си поставяте ботокс | Az-jenata.bg
5 причини да не си поставяте ботокс
Остарейте с достойнство!
Ако обмисляте дали да си поставяте ботокс в отчаяната борба със стареенето, вижте някои причини да спрете да се чудите и да се откажете от ботулиновия токсин.
1. Ще ви накара да изглеждате още по-стари.
Мислите, че ще се подмладите с ботокс? Грешите. Ботоксът изглажда бръчките в проблемните зони и опъва кожата, но това всъщност не ви прави по-млади. Жените, поставяли си инжекции с ботокс изглеждат по-възрастни. Бръчките не са единственият фактор, каращ хората да изглеждат състарени. Изкуственото опъване на лицето всъщност създава визуалното усещане за по-голяма от реалната възраст.
2. Ще накара лицето ви да добие странно изражение.
Много жени, поставили си инжекции с ботокс съжаляват след това, защото изражението на лицето става изкуствено. Уж по-младежкият вид и изгладената кожа не изглеждат естествено, както се е очаквало. Така настъпва разочарованието.
При доста жени се появява манията по усъвършенстване на крайните резултати. Те навлизат в затворен кръг от редица манипулации, целящи да поправят щетите от предишните опити. По този начин лицето добива все по-неестествен и странен вид вместо просто да се подмлади.
По тази причина някои известни личности се отказаха от ботокса и филърите. Най-актуалният пример е Кортни Кокс, която премахна всички свои досегашни корекции, защото е осъзнала колко зле я карат да изглежда и да се чувства.
3. Остаряването така или иначе ще се случи.
Никой човек не е успял да избяга от природата си и от кармата си да остарее. Няма значение колко ботокс и филъри ще си поставите, нещата в крайна сметка ще се случат, неизбежно е.
Анасонът и неговите свойства срещу бръчки
Да остаряваш красиво и с достойнство, без силикон и ботокс
4. Остарейте с достойнство.
Във всяка бръчка има чар. Остарявайте с достойнство. Обичайте себе си и уважавайте опита, който сте натрупали през годините. Той личи по вашите фини линии и бръчици, част от земния ви път.
5. Ботоксът дава и странични ефекти.
Освен че лицето ви ще е парализирано и мимиката ви ще се измени, ботоксът може да се отрази зле на организма. В някои случаи могат да се появят болки, астма, обриви, хрипове, сърбеж, замайване, отпадналост, слабост, затруднения в дишането, скованост, умора, главоболие, сухота в очите или устата, болки в шията.
В други случаи пък ботоксът може да мигрира в околни тъкани и да причини мускулни спазми, увисване на кожата, изтръпнали клепачи.
Ако все пак сте решили да пристъпите към подобна процедура, задължително се консултирайте със специалист в областта.